ଆନନ୍ଦପୁର୧୮/୪ଃ ୫ ହରିଣ ଶିକାରୀଙ୍କୁ ଗିରଫ କଲା ପୋଲିସ୍। ଆନନ୍ଦପୁର ଥାନା ଜଞ୍ଜାଳୀ ଗାଁ ନିକଟରେ ଥିବା ଏକ କେନାଲରେ ହରିଣ ଶିକାର କରି ଲୁଚା ଯାଇଥିଲା। ଏହି ଘଟଣା ଜଣାପଡିବା ପରେ ଆନନ୍ଦପୁର ବନ ବିଭାଗର ଏକ ଟିମ୍ ଘଟଣାସ୍ଥଳରେ ପହଞ୍ଚିଥିଲେ। ଏହି ଘଟଣାର ତଦନ୍ତ ପରେ ସଂପୃକ୍ତ ୫ ଜଣ ହରିଣ ଶିକାରୀଙ୍କୁ ଗିରଫ କରିଛି ପୋଲିସ୍।
ବନ ବିଭାଗର ଅଧିକାରୀଙ୍କ ସୂଚନା ମୁତାବକ, ଏହି ୫ ଜଣ ଅଭିଯୁକ୍ତ ତୀର ମାରି ହରିଣକୁ ଶିକାର କରିଥିଲେ। ହରିଣଟି ମାରିବା ପରେ ତାକୁ ଏକ କେନାଲରେ ଥିବା ପାଣିରେ ଲୁଚାଇ ରଖିଥିଲେ। ହରିଣ ଶିକାର ଘଟଣାରେ ଗିରଫ ଅଭିଯୁକ୍ତମାନେ ହେଲେ ସ୍ଥାନୀୟ ଅଞ୍ଚଳର ଟିକା ପୂର୍ତ୍ତି, ସିଂଗାରା ଡଙ୍ଗ, ଗୋବିନ୍ଦ ଡଙ୍ଗ , ସନିଆ ବେହେରା ଓ ଶିବପ୍ରସାଦ। ଗିରଫ ପରେ ଅଭିଯୁକ୍ତଙ୍କୁ ଶନିବାର କୋର୍ଟ ଚାଲାଣ କରାଯାଇଛି। ଅନ୍ୟପଟେ ମୃତ ହରିଣର ପୋଷ୍ଟମର୍ଟମ ହେବା ପରେ ତାକୁ ଗାତ ଖୋଳି ପୋତି ଦିଆଯାଇଛି।
